
Parengto sprendimo projekto tikslas – patvirtinti naujus Šiaulių „Saulės“ pradinės mokyklos nuostatus (toliau – Nuostatai) įteisinant juose pasikeitusių teisės aktų nuostatas. Teikiama nauja projekto redakcija pagal Vyriausybės atstovo Šiaulių ir Telšių apskrityse pastabas ir pasiūlymus.

Šiaulių „Saulės“ pradinės mokyklos (toliau – mokykla) Nuostatai patvirtinti Šiaulių miesto savivaldybės tarybos 2024 m. birželio 6 d. sprendimu Nr. T-224 „Dėl Šiaulių Centro ir Šiaulių „Saulės“ pradinių mokyklų nuostatų patvirtinimo“.

Sprendimo projektas parengtas ir teikiamas vadovaujantis Švietimo įstatymo 2 straipsnio 162, 181, 341 dalyse ir 60 straipsnių nuostatomis, jog atstovai į mokyklos savivaldą yra renkami. Peržiūrėti ir pakeisti mokyklos Nuostatai – nustatyta mokyklos savivaldos institucijos narių skaičius ir rinkimo tvarka, veiklos kadencijos trukmė, kompetencija.
Nuo 2025 m. sausio 1 d. pakeistas Ekonominės veiklos rūšių klasifikatorius (EVRK 2.1 RED).
Siekiant, kad Nuostatai atitiktų šiuo metu galiojantį teisinį reglamentavimą, išbraukti 57 ir 67 punktai.

Pasekmės teigiamos. Priėmus sprendimą, bus patvirtinti Šiaulių „Saulės“ pradinės mokyklos nuostatai, kurie atitiks galiojančius teisės aktus. 

Priėmus sprendimą bus pripažintas netekusiu galios Šiaulių miesto savivaldybės tarybos 2024 m. birželio 6 d. sprendimo Nr. T-224 „Dėl Šiaulių Centro ir Šiaulių „Saulės“ pradinių mokyklų nuostatų patvirtinimo “ 1.2 papunktis.

Sprendimui įgyvendinti nereikės priimti papildomų teisės aktų.  
Sprendimui įgyvendinti reikalingos lėšos.
Sprendimui įgyvendinti nebus reikalingos papildomos biudžeto lėšos.
Sprendimo projekto antikorupcinis vertinimas.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (+370 41) 38 64 74. Projekto iniciatorius – Švietimo skyrius. 

